SET ปิดเช้าดีด 12 จุด รับปัจจัยบวกหลายด้าน โบรกฯคาดบ่ายลดช่วงบวก เหตุแรงซื้อแผ่ว
SET ปิดเช้าดีด 12 จุด รับปัจจัยบวกหลายด้าน โบรกฯคาดบ่ายลดช่วงบวก เหตุแรงซื้อแผ่ว โดยดัชนีตลาดหุ้นไทยช่วงเช้าปิดที่ระดับ 1,670.39 จุด เพิ่มขึ้น 11.75 จุด หรือ 0.71% มูลค่าการซื้อขาย 3.15 หมื่นล้านบาท
5 ก.ย. 2562

ผู้สื่อข่าวรายงานว่า ดัชนีตลาดหุ้นไทยช่วงเช้าปิดที่ระดับ 1,670.39 จุด เพิ่มขึ้น 11.75 จุด หรือ 0.71% มูลค่าการซื้อขาย 3.15 หมื่นล้านบาท
10 หุ้นดันดัชนีเช้านี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดหุ้นในภูมิภาคเอเชียที่ต่างเคลื่อนไหวในแดนบวก ตอบรับคลายกังวลการประท้วงที่ฮ่องกงหลังได้ถอนร่างกฎหมายส่งตัวผู้ร้ายข้ามแดนไปยังประเทศจีนอย่างเป็นทางการ และล่าสุดสหรัฐฯ และจีน จะเจรจาการค้ากันได้ในต้นเดือนตุลาคม รวมถึงผ่อนคลายเรื่องการแยกตัวของอังกฤษออกจากสหภาพยุโรป (Brexit) ทำให้มาช่วยหนุนตลาดฯให้ปรับตัวขึ้นไปได้
นอกจากนี้ ในส่วนของตลาดหุ้นไทยก็แข็งแกร่งด้วยตัวเอง จากเงินบาทที่แข็งค่าทำให้หุ้นไม่ปรับตัวลง และรัฐบาลก็ยังมีการประมูลงานหลายอย่าง รวมถึงมีมาตรการกระตุ้นเศรษฐกิจที่มากขึ้น ทำให้ไปกลบความกังวลจากปัจจัยภายนอกประเทศได้ อีกทั้งตลาดฯยังได้แรงหนุนจากราคาน้ำมันก็ปรับตัวขึ้นด้วย และเงินดอลลาร์สหรัฐฯที่อ่อนค่าลง รวมถึงราคาทองคำก็อ่อนลงด้วย
สำหรับแนวโน้มการลงทุนในช่วงบ่ายนี้ นายมงคล กล่าวว่า ตลาดฯคงจะยังยืนในแดนบวกได้ แต่อาจจะลดช่วงบวกลงบ้างจากแรงซื้อที่แผ่วลง พร้อมให้แนวรับ 1,665 จุด ส่วนแนวต้าน 1,680 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT    มูลค่าการซื้อขาย  2,010.56 ล้านบาท ปิดที่   74.00 บาท ลดลง   0.25 บาท
PTTEP  มูลค่าการซื้อขาย  1,261.04 ล้านบาท ปิดที่  123.00 บาท เพิ่มขึ้น  5.00 บาท
PTT    มูลค่าการซื้อขาย  1,226.56 ล้านบาท ปิดที่   44.50 บาท เพิ่มขึ้น  1.00 บาท
EA     มูลค่าการซื้อขาย  1,130.94 ล้านบาท ปิดที่   50.25 บาท เพิ่มขึ้น  1.25 บาท
GULF   มูลค่าการซื้อขาย  1,091.83 ล้านบาท ปิดที่  158.00 บาท เพิ่มขึ้น  2.00 บาท